
CONCLUZII 


e Transformările aduse de revoluția în 
problemele militare înseamnă fără îndoială şi 
schimbări semnificative în fizionomia 
viitoarelor conflicte. 


În conflictualitatea modernă, noile tipuri de 
războaie, precum: războiul informațional, 
războiul cibernetic, războiul bazat pe rețea, 
războiul electronic, războiul psihologic, 


războiul mediatic etc. vor fi din ce în ce mai 
des utilizate de marile puteri. Caracteristicile 
şi formele de manifestare ale acestor tipuri de 


războaie depăşesc cu mult pe cele tradiționale, 
clasice. 


e Războiul informațional va deveni în scurt timp 
la fel de important ca cel terestru, maritim, 
aerian şi spaţial. Acesta este un război 
permanent, în care cel care deţine şi 
gestionează informaţia, deține puterea. 

e Integrarea operaţiilor informaţionale ofensive 
cu cele defensive vor asigura îndeplinirea 
scopurilor războiului informațional  — 
dominarea informaţională a adversarului. 


1. Câteva caracteristici ale războiului 


Războiul este o formă de violenţă care are 
drept caracteristică esenţială aceea de a fi metodic 
şi organizat sub raportul grupurilor care îl duc şi al 
modului în care îl poartă. De fapt, el este limitat în 
timp şi spaţiu şi supus unor reguli juridice 
speciale, extrem de variabile, potrivit locului şi 
epocii. Nu în ultimul rând, războiul este sângeros, 
căci atunci când nu comportă pierderea de vieţi 
omeneşti, el nu este decât un conflict diplomatic, 
economic etc. sau un schimb de ameninţări. 

În ultimul timp, se remarcă înlocuirea, în 
general, a termenului de „război? cu cel de 
„conflict”, iar drept criterii de măsurare a 
intensității acestora se folosesc: caracteristicile 
calitative ale armamentului (nuclear sau 


convențional), cantitatea pierderilor şi gradul 
distrugerilor, numărul militarilor participanți la 
acestea, resursele utilizate, durată etc. Prin urmare 
conflictele pot fi încadrate în următoarele categorii: 

> Conflictul de mare intensitate reprezintă 
un război între două state şi aliaţii acestora, în care 
părțile beligerante îşi propun obiective decisive, 
utilizează tehnologii moderne şi toate categoriile 
de armament existente, inclusiv nuclear, 
bacteriologic şi chimic; 

> Conflictul de intensitate medie este un 
război între state şi coaliții de state, în care fiecare 
îşi propune obiective relativ limitate, iar pentru 
realizarea acestora se utilizează, în principal, 
mijloace convenţionale de luptă. Nu este exclusă, 

totuşi, întrebuinţarea, în proporții limitate, a 
armamentului nuclear şi chimic. Asemenea 
conflicte sunt de durată, însă sunt limitate la 
dimensiunile zonelor geografice ce pot fi acoperite 
prin acțiunile de luptă; 

Conflictul de joasă intensitate constituie un 
război limitat, dus pentru realizarea obiectivelor 

politice, sociale, economice şi psihologice. Acesta 
are deseori un caracter de durată şi include de la 
presiuni diplomatice, economice şi sociale, până la 
terorism şi insurecție. Aceste conflicte sunt de 
obicei limitate la o zonă geografică şi se 
caracterizează prin  întrebuințarea limitată a 
armamentului şi violenţei. 


2. Tendinţe în conflictualitatea modernă 


În prezent, atât politologii, cât şi experții 
militari apreciază că în secolul al XXI-lea se vor 
manifesta două mari tendinţe. Prima ar fi aceea că 
statele dezvoltate din punct de vedere economic şi 
militar şi, în special, marile puteri vor căuta să 
restrângă gama tipologiei de conflicte la cele 
convenabile lor. Cea de a doua se referă la faptul 
că statele subdezvoltate şi chiar cele în curs de 
dezvoltare vor trebui să facă față unei game mai 
largi de conflicte, unele preluate chiar din secolul 
trecut. 

Reducerea forțelor armate şi a 
armamentelor, interzicerea unor categorii de 
armament, introducerea tehnologiilor avansate, 
modularea structurilor, profesionalizarea 
personalului militar, cerința de a vedea şi a lovi 
adânc, la nivel strategic şi operativ, punctele 
decisive şi centrele de gravitate inamice, creşterea 
importanţei manevrei (pe verticală şi aerospațială) 
şi a mobilităţii, folosirea integrată şi simultană a 
tuturor categoriilor de forțe ale armatei, 
posibilitatea ducerii acţiunilor de luptă în orice 
condiții de timp şi anotimp reprezintă un ansamblu 
de direcții ce vor da conflictului armat o faţă nouă, 
diferită de cea clasică. Aviația, elicopterele, 
armamentul de cercetare-lovire de înaltă precizie, 
războiul electronic şi cel informaţional, folosirea 
operaţiilor speciale şi psihologice vor da o 


adâncime aproape nelimitată acţiunilor de luptă 
moderne. 

Prin urmare, se poate afirma că, în secolul al 
XXI-lea, războiul se va desfăşura preponderent pe 
tărâmul informaticii — informația însemnând 
putere. Băncile de date şi logistica informatică vor 
constitui cel mai reprezentativ potențial de putere 
şi vor face din posesorii lor un fel de caste 
atotputernice. Superputerile informatice vor 
impune noi tipuri de războaie, precum: războiul 
informațional, războiul cibernetic, războiul bazat 
pe rețea, războiul electronic, războiul psihologic, 
războiul mediatic etc. Noile tipuri de războaie se 
vor caracteriza prin: 

> noi generații de arme (armele inteligente) 
ce vor permite: anihilarea şi reducerea 
performanțelor mijloacelor clasice, lovirea 
selectivă a obiectivelor, predeterminarea deciziei 
adversarului, transformarea luptătorului advers din 
inamic în amic etc.; 

> interrelația clasică existentă între 
beligeranți pe câmpul de luptă „om-tehnică-om” 
va suferi modificări radicale, luând forma 
confruntării  „tehnică-tehnică”, „tehnică-om”, 
„om-mesaj-om”. 

Războiul impus de puterile informatice, cel 
puțin în faza lui inițială, va putea avea o 
intensitate nepercepută de adversar. 


3. Războiul informaţional 


Identificat şi  cuantificat la mijlocul 
deceniului şapte a secolului XX, războiul 
informaţional a fost considerat un tip de război ce 
are potențial de a deveni la fel de important ca cel 
terestru, maritim, aerian şi spațial. Această 
recunoaştere a fost determinată de realitatea 


potrivit căreia lumea intrase deja în era 
informațională. Revoluţia tehnologică în domeniul 
calculatoarelor şi comunicaţiilor a făcut ca 
importanţa informației să crească tot mai mult, 
ceea ce a dus la colectarea, procesarea, păstrarea şi 
diseminarea acesteia pe distanţe tot mai mari şi la 

mai mulți utilizatori. 

La modul cel mai general, războiul 
informaţional în sens strict militar ar putea fi 
definit ca totalitatea operaţiilor informaţionale 
desfăşurate la nivel tactic, operativ şi strategic, pe 
timp de pace, escaladare a crizei şi conflictului, în 
scopul realizării unor obiective sau influenţării 
anumitor ținte. Componenta militară a războiului 
informațional, războiul de comandă şi control are, 
în accepțiunea NATO, următoarea înţelegere: 
„folosirea integrată a tuturor capacităților militare, 
inclusiv operaţiile de securitate, inducere în 
eroare, operaţii psihologice, război electronic şi 
distrugere fizică, sprijinite de către toate sursele de 
intelligence şi sistemele de comunicaţii şi 
informatic, pentru interzicerea accesului la 
informaţie, influențarea, degradarea sau 
distrugerea capacităţii de comandă-control a unui 
adversar, în timp ce propriile capacităţi militare 
sunt protejate împotriva unor acţiuni similare”. 

Acum războiul informaţional a devenit mai 
atractiv şi din punct de vedere militar, având în 
vedere multiplicarea numărului de ținte 


vulnerabile la atacuri informatice şi creşterea 
necesității ca acestea să fie apărate. În noile 
circumstanțe, se constată că nici cantitatea de 
informații şi nici timpul nu vor mai fi un factor 
cheie în procesele politice şi militare de luare a 
deciziilor. Ca atare, pe timpul situaţiilor 
conflictuale, adversarii vor avea acces simultan la 
cantități enorme de informaţii, dar cel care va 
deţine cele mai precise şi complete informaţii şi va 
beneficia de un sistem eficient de procesare şi 
protejare a acestora va fi cel avantajat. 

Evoluţia evenimentelor ultimilor ani 
demonstrează cu certitudine că asistăm la 
materializarea unui nou tip de agresiune, a unui 
nou tip de război, un război invizibil ale cărui 
caracteristici şi forme de manifestare subtile şi 
eficiente depăşesc cu mult pe cele tradiționale, 
clasice. Mai mult, războiul informaţional este 
destul de ieftin în comparație cu alte tipuri de 
războaie, permiţând statelor dezvoltate, precum şi 
grupărilor teroriste interesate, să achiziţioneze 
capabilități în acest domeniu şi să le folosească 
potrivit scopurilor propuse. 


4. Operaţiile informaţionale 


Operaţule informaţionale specifice acestui 
tip de război sunt atât defensive, cât şi ofensive. 
Cele defensive integrează şi coordonează 
politicile, procedurile, acțiunile, personalul şi 
tehnologia în scopul protejării şi apărării 
informațiilor şi sistemelor informaționale. Acestea 
se concentrează pe protecția propriei informații, a 
proceselor care se bazează pe informație, a 
sistemelor de comandă-control şi a celor de 
comunicații şi informatică. Protecția trebuie să fie 
adaptată pentru orice tip de (in)amic, în orice 
situație (pace, criză, conflict) şi vizează patru 
componente: protecția infrastructurii 
informaţionale, descoperirea atacurilor, 
restaurarea funcțiilor vitale şi reacția la atacuri. 
Integrarea tuturor acestor componente este 
esenţială. 


Operaţiile informaționale ofensive implică 
folosirea integrată a capacităţilor şi activităților 
desemnate, sprijinite de activitatea informativă 
(intelligence), cu scopul de a adapta factorii de 
decizie (inamici şi de a promova obiective 
specifice. Scopul de bază al acestui tip de operaţii 
este de a influența cunoştinţele şi credinţele 
factorilor de decizie, pentru a le reduce voinţa şi 
abilitatea de a decide şi a perturba astfel procesul 
decizional. Capacităţile ofensive ale operaţiilor 
informaţionale se concentrează pe informaţie, pe 
procesele care se bazează pe informaţie, pe 
sistemele de comandă-control şi pe cele de 
comunicaţii şi informatică. Tocmai de aceea este 
necesară proiectarea lor la nivelul tehnologic 
specific entităţilor şi la caracteristicile particulare 
ale conflictului. 


Autorul, general-maior (r.) conf. dr. Vasile PAUL, a fost Şeful Direcţiei de Planificare Strategică din cadrul Statului 
ajor General. Este doctor în Ştiinţe Militare şi a publicat numeroase lucrări şi articole, cu o tematică specifică apărării 


i securităţii naţionale, regionale şi globale, dintre care amintim: Războiul Mileniului Trei, Asimetria strategică, Centrele 
de putere ale lumii. 

Aceste două componente sunt 
complementare şi asigură îndeplinirea scopurilor 
războiului informațional — dominarea 


informaţională a adversarului. În viitorul apropiat, 
acestea vor fi, probabil, mai mult decât 
complementare, ele urmând să se integreze una în 
cealaltă. În aceste condiţii, eficiența securităţii 
sistemelor de informații va depinde de 
intelligence, iar eficiența intelligence-ului de 
securitatea sistemelor de informații. 

Acțiunile de luptă, după operația „Furtună în 
deşert”, considerată atunci exemplu de bază al 
viitorului război, în strategie, artă operativă şi 
tactică, au căpătat un grad foarte mare de 
descentralizare, independentă, directivitate, 
mobilitate, fluiditate şi eficiență. Ele depind 
enorm de sistemul informațional, de gradul înalt 
de tehnicitate al mijloacelor avute la dispoziție, de 
existența armelor inteligente cu mare putere şi 
precizie de lovire, de posibilitatea ducerii de 
acțiuni simultane, rapide, pe toată adâncimea 
teatrului de operații. De altfel, ultimele confruntări 
armate de amploare au scos în evidență, în ceea ce 
priveşte modul de planificare, executare şi 
conducere a operațiilor militare, că utilizarea 
informației ca armă conferă acesteia rolul 
primordial în luarea deciziei şi asigurarea 
succesului, ducând totodată la modificări esențiale 
asupra desfăşurării operațiilor militare. 


Prin urmare, principiul fundamental potrivit 
căruia „războiul informațional este un război 
permanent” se impune a fi implementat în cadrul 
doctrinelor de securitate şi este necesară ridicarea 
unor adevărate „ziduri de apărare electronice”, pe 
mai multe niveluri complementare, care să 
protejeze structurile naționale. 


În concluzie, putem spune că noile concepte 
şi tehnologii militare se elaborează şi 
experimentează continuu, ele permițând ţărilor 
dezvoltate să intre în secolul al XXI-lea, în Era 
Informatică, cu avantaje tehnologice şi doctrinare 
greu de atins de către celelalte țări. 

Tehnologiile Erei Informaționale vor 
revoluţiona complet modul de ducere a acțiunilor 
militare ŞI vor schimba fizionomia 
conflictelor/războaielor. Cel mai semnificativ 
avantaj în mijloacele de ducere a războiului va 
decurge din cantitatea, calitatea, gradul înalt de 
prelucrare şi modul de folosire a informațiilor. 
Tehnologiile de vârf şi informaţiile, dublate de 
strategii militare şi concepte doctrinare adecvate, 
lideri militari competenţi, personal profesionalizat, 
instruire şi operativitate înaltă a forţelor va 
însemna putere reală. Preţul progresului va fi 
uriaş, dar o dată efectuat, el va oferi avantaje, 


avea curajul să-l introducă. 


PROPUNERI 


Planificarea, executarea şi conducerea operaţiilor militare să se facă ținând cont că informaţia 
deţine un rol primordial în luarea deciziei şi asigurarea succesului. 

Evitarea surprinderii şi protecția în domeniul informaţional vor trebui abordate cu multă atenţie şi 
preocupare de factorii de decizie abilitaţi. 
Adaptarea cât mai grabnică şi eficientă a Armatei României la cerinţele conflictelor moderne, în 
special ale celui informaţional. 

